পুজোর মুখে সরকারকে চাপে ফেলতে ঝাড়খণ্ডে রেল অবরোধে কুড়মিরা

ওয়েবডেস্ক- পুজোর (Durga Puja) আগে সরকারকে (State Government) চাপে ফেলতে ফের ঝাড়খণ্ডে (Jarkhand) রেল অবরোধে (Rail blockade) কুড়মিরা (Kurmi Community)। ফলে ব্যাহত রেল পরিষেবা। ঘুরপথে চলছে হাওড়া-রাঁচি শতাব্দী এক্সপ্রেস।

রেল লাইনগুলির উপর বসে পড়েছে কুড়মিরা। আদিবাসী কুড়মি সমাজ (AKS) এর ব্যানারে রাঁচির রাই স্টেশন, গিরিডির পরশনাথ এবং বোকারো জেলার চন্দ্রপুরায় বিক্ষোভকারীরা রেললাইনের উপর বসে রয়েছে। এর ফলে দক্ষিণ-পূর্ব এবং পূর্ব-মধ্য রেলওয়ের বিভিন্ন বিভাগে ট্রেন পরিষেবা ব্যাহত হচ্ছে। AJSU সহ বেশ কয়েকটি রাজনৈতিক দল কুড়মি বিক্ষোভকে সমর্থন জানিয়েছে।

আদিবাসী তালিকাভুক্ত করার দাবিতে ২০১৫-১৬ সাল থেকেই আন্দোলন চালিয়ে যাচ্ছে কুড়মি সমাজ। গত কয়েক বছর ধরেই পুজোর আগে সড়ক ও রেল অবরোধ কর্মসূচি চালিয়ে যাচ্ছেন তারা। ২০২৩ সালে কুড়মি সমাজের রেল অবরোধকে অসাংবিধানিক ও অগণতান্ত্রিক বলে উল্লেখ করেছিল কলকাতা হাইকোর্ট। কিন্তু তা সত্ত্বেও ২০২৪ সালে পুজোর আগে অবরোধ কর্মসূচির করেছিল কুড়মিরা। সেই বছর সরকারের সঙ্গে রাজ্য সরকারের আলোচনার পর তারা সেই কর্মসূচি প্রত্যাহার করে নিয়েছিল। কিন্তু এবারেও সেই একই দাবিতে, পথে নামল কুড়মি সমাজ।

এবছরেও কলকাতা কলকাতা হাইকোর্টে একটি জনস্বার্থ মামলা দায়ের হয়। বৃহস্পতিবার সেই মামলার শুনানিতে বিচারপতি সুজয় পাল এবং বিচারপতি স্মিতা দাস দের ডিভিশন বেঞ্চ জানায়, অবরোধ গণতান্ত্রিক অধিকার নয়। কুড়মি সমাজের এই আন্দোলন ‘অসাংবিধানিক’। এর পরেও রেল অবরোধকে বেছে নিয়েছে কুড়মিরা। শনিবার সকাল থেকে ধানবাদের চন্দ্রপুরা স্টেশনে রেল অবরোধ চালাচ্ছেন তারা। ফলে বাতিক করা হয়েছে ট্রেন। ঘুরপথে চলছে হাওড়া- রাঁচি শতাব্দী এক্সপ্রেস।

একাধিক ট্রেনের সময় পরিবর্তন করা হয়েছে। তবে বাংলার  কোনও স্টেশনে রেল আটকাতে পারেননি তাঁরা। রেলের তরফে বিবৃতি দিয়ে জানানো হয়েছে, পূর্ব মধ্য রেলওয়েতে ধানবাদ ডিভিশনের বিভিন্ন স্থানে ঝাড়খণ্ডের আদিবাসী কুড়মি সমাজের বিক্ষোভের কারণে কয়েকটি ট্রেন যাত্রাপথ পরিবর্তন করা হয়েছে।

এদিকে এই বিক্ষোভের পরিপ্রেক্ষিতে, রাঁচি প্রশাসন জেলার বিভিন্ন স্টেশনের ৩০০ মিটার ব্যাসার্ধে ভারতীয় ন্যায় সংহিতার অধীনে ধারা ১৬৩ এর অধীনে নিষেধাজ্ঞা জারি করে। একটি সরকারি বিবৃতি অনুসারে, এই আদেশটি মুরি, সিলি, খালারি এবং তাতিসিলওয়াইতে শুক্রবার রাত ৮টা থেকে ২১ সেপ্টেম্বর সকাল ৮টা পর্যন্ত কার্যকর থাকবে।

পাশাপাশি পূর্ব সিংভূম জেলার ধলভূম মহকুমার টাটানগর, গোবিন্দপুর, রাখা মাইনস এবং হলদিপোখর স্টেশনগুলিতে ১০০ মিটার ব্যাসার্ধের মধ্যে একই রকম আদেশ জারি করা হয়েছে। আদেশ অনুসারে, বিক্ষোভ, ধরনা, কুশপুত্তলিকা পোড়ানো বা ঘেরাও, লাঠি, ধনুক-ধনুক সহ যেকোনও ধরণের অস্ত্র বহন করা, শান্তি বিঘ্নিত করার উদ্দেশ্যে এবং জনসাধারণের ভাষণে পাঁচ বা ততোধিক ব্যক্তির জমায়েত নিষিদ্ধ।

আদিবাসী কুড়মি সমাজের সদস্য এবং কুড়মি বিকাশ মোর্চার কেন্দ্রীয় সভাপতি শীতল ওহদার বলেন, তারা শান্তিপূর্ণভাবে রেলপথে অবস্থান বিক্ষোভ করছেন।

আরও পড়ুন-  শ্রীভূমি স্পোর্টিং ক্লাবের দুর্গাপুজোর উদ্বোধন আজ

জানা গেছে, ১২০১৯ হাওড়া- রাঁচি শতাব্দী এক্সপ্রেসের পথ পরিবর্তন করা হয়েছে। আসানসোল- জয়চণ্ডী পাহাড়-রাঁচি হয়ে চলবে। ২২৩০৩ হাওড়া-গয়া বন্দে ভারত এক্সপ্রেস আসানসোল-ঝাঝা-কিউল-গয়া হয়ে ডাইভার্ট করা হয়েছে। ০৯৪৩৮ শিয়ালদহ-গান্ধীধাম এক্সপ্রেস বিশেষ  আসানসোল- ঝাঝা- কিউল- গয়া হয়ে যাত্রাপথ ঘোরানো নয়েছে। এই ট্রেনগুলি আজ শনিবার যাত্রা শুরু করেছে, বা যাবে। অপরদিকে এখনও পর্যন্ত তিনটি ট্রেনের যাত্রাপথ সংক্ষিপ্ত করা হয়েছে।

সংক্ষিপ্ত ট্রেনের তালিকায় রয়েছে ১৩৫৫৩ আসানসোল-বারানসী এক্সপ্রেস।১৩৩১৯ দুমকা – রাঁচি এক্সপ্রেস বরাকরে যাত্রা শেষ করবে। পাশাপাশি ১৩৫০৩ বর্ধমান – হাতিয়া মেমু এক্সপ্রেসেরও যাত্রাপথ সংক্ষিপ্ত করা হয়েছে।  ঝাড়খণ্ডে কুড়মিরা অবরোধ করলেও সকাল সাড়ে ৬ টা পর্যন্ত জঙ্গলমহলের  পুরুলিয়া, বাঁকুড়া, ঝাড়গ্রাম, পশ্চিম মেদিনীপুরে রেল চলাচল স্বাভাবিক ছিল। রাত থেকেই বিভিন্ন স্টেশন ও সড়কে রেল ও রাজ্য পুলিশ মোতায়েন রয়েছে।

দেখুন আরও খবর-